File:Rukmini Kalyanam.PNG

రుక్మిణీకల్యాణం
భాగవతంలో రుక్మిణీకల్యాణకథ అద్భుతఘట్టం. అప్పట్లో రాజులు ఎనిమిది విధాలుగా వివాహాలు చేసుకునేవారు. బ్రాహ్మం, దైవం, ఆర్షం, ప్రాజాపత్యం, అసురం, గాంధార్వం, రాక్షసం, పైశాచం. ఈ విధాల్లో ఏ విధంలోనైనా రాజులు వివాహం చేసుకోవచ్చు. అది శాస్త్రసమ్మతం. బలాత్కరంగా కన్యను తీసుకుని వచ్చి వివాహాం చేసుకుంటే దానిని ‘రాక్షసం’ అంటారు. కృష్ణుడు ఈ విధానంలోనే రుక్మిణిని వివాహం చేసుకున్నాడు.కుండిననగరాన్ని రాజధానిగా చేసుకుని విదర్భదేశాన్ని పాలిస్తున్నాడు భీష్మకుడు. అతని కుమార్తె రుక్మిణి. భీష్మకునికి రుక్మి, రుక్మరథుడు, రుక్మబాహుడు, రుక్మకేశుడు, రుక్మమాలి అని అయిదుగురు కొడుకులు. ఈ అయిదుగురు కొడుకులు కంటే చిన్నది రుక్మిణి. ఆఖరిపిల్ల కూడా. రుక్మిణి రూపవతి. గుణవతి. సమస్త విద్యలూ తెలుసామెకు. లక్ష్మీ అంశతో జన్మించిన కారణంగా చిన్ననాటి నుంచే ఆమె విష్ణుభక్తురాలయింది.

ద్వారకానగరం రాజధానిగా బలరామకృష్ణులు యాదవరాజ్యాన్ని ఏర్పరిచారు. వారి నాయకత్వంలో యాదవులు బలవంతులయ్యారు. ధనవంతులయ్యారు.రేవతిని వివాహం చేసుకున్నాడు బలరాముడు. ఆమె అనర్తాధిపతి రైవతుని కుమార్తె. కృష్ణుడు రుక్మిణిని వివాహం చేసుకున్నాడు.

పోతన భాగవత.వైభవం....చదవండి.....చదివించండి.... శివకిషెన్ జీ, గ్రంథకర్త